Komisijos reglamentas (EEB) Nr. 358/89
1989 m. vasario 13 d.
iš naujo nustatantis lengvatinius muitus importuojamoms stambiažiedėms rožėms, kurių kilmės šalis yra Marokas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. gruodžio 21 d. Tarybos reglamentą (EEB) Nr. 4088/87, nustatantį lengvatinių muitų importuojamoms tam tikroms Kipro, Izraelio, Jordanijos ir Maroko kilmės gėlėms taikymo sąlygas [1], su pakeitimais, padarytais Reglamentu (EEB) Nr. 3551/88 [2], ypač į jo 5 straipsnio 2 dalies b punktą,
kadangi Reglamentas (EEB) Nr. 4088/87 nustato lengvatinių muitų taikymo tam tikroms stambiažiedėms bei smulkiažiedėms rožėms ir vienažiedžiams bei daugiažiedžiams gvazdikams sąlygas, neviršijant gyvų skintų gėlių importui į Bendriją kasmet nustatomų tarifinių kvotų;
kadangi Tarybos reglamentai (EEB) Nr. 3005/88 [3], (EEB) Nr. 3175/88 [4], (EEB) Nr. 3552/88 [5] ir (EEB) Nr. 4078/88 [6] nustato Kipro, Jordanijos, Maroko ir Izraelio kilmės gyvų skintų gėlių ir gėlių pumpurų Bendrijos tarifines kvotas ir numato jų administravimą;
kadangi Reglamento (EEB) Nr. 4088/87 2 straipsnio 3 dalis numato, kad lengvatinis muitas yra vėl taikomas tam tikros kilmės tam tikram produktui, jei bent 70 % importuojamo produkto kiekio, kurio kaina yra žinoma tipiškose Bendrijos importo rinkose, kaina (neišskaičiuojant viso tarifo muito) sudaro ne mažiau kaip 85 % Bendrijos gamintojo kainos, per laikotarpį, skaičiuojant nuo faktinio lengvatinio muito sustabdymo faktinės dienos, kuris tęsiasi:
- dvi prekybos dienas iš eilės po to, kai lengvatinis muitas buvo sustabdytas pagal to reglamento 2 straipsnio 2 dalies a punktą,
- tris prekybos dienas iš eilės po to, kai preferencinis muitas buvo sustabdytas pagal to reglamento 2 straipsnio 2 dalies b punktą;
kadangi Komisijos reglamentas (EEB) Nr. 3557/88 [7] nustatė gvazdikų ir rožių Bendrijos gamintojo kainas, taikant importui iš aptariamųjų šalių priemones;
kadangi Komisijos reglamentas (EEB) Nr. 700/88 [8] su pakeitimais, padarytais Reglamentu (EEB) Nr. 3556/88 [9], nustatė išsamias šių priemonių taikymo taisykles;
kadangi tam, kad importo priemonės galėtų funkcionuoti įprastu būdu, kainos importuojant turėtų būti apskaičiuojamos, taikant:
- valiutoms, kurių dabartinių sandorių kursų didžiausias skirtumas bet kuriuo momentu neviršija 2,25 %, - perskaičiavimo kursą, paremtą jų centriniu kursu, padauginus iš korekcijos koeficiento, nustatyto Tarybos reglamento (EEB) Nr. 1676/85 [10] su paskutiniais pakeitimais, padarytais Reglamentu (EEB) Nr. 1636/87 [11], 3 straipsnio 1 dalies paskutinėje pastraipoje,
- kitoms valiutoms - perskaičiavimo kursą, paremtą tos valiutos keitimo į pirmesnėje įtraukoje nurodytas Bendrijos valiutas dabartinių sandorių kurso aritmetiniu vidurkiu, užregistruotu per aptariamąjį laikotarpį, ir minėtu koeficientu;
kadangi lengvatinis muitas, nustatytas Reglamentu (EEB) Nr. 3552/88 Maroko kilmės stambiažiedėms rožėms, buvo sustabdytas Komisijos reglamentu (EEB) Nr. 53/89 [12];
kadangi remiantis užregistruotomis kainomis, kaip nurodyta Reglamentuose (EEB) Nr. 4088/87 ir (EEB) Nr. 700/88, reikia daryti išvadą, kad lengvatinio muito taikymui nustatytas reikalavimas Reglamento (EEB) Nr. 4088/87 2 straipsnio 3 dalies pirmoje įtraukoje yra įvykdytas Maroko kilmės stambiažiedėms rožėms; kadangi lengvatinis muitas turėtų vėl būti pradėtas taikyti,
PRIĖMĖ ŠĮ REGLAMENTĄ:
1 straipsnis
Nuo 1989 m. vasario 14 d. importuojamoms Maroko kilmės stambiažiedėms rožėms (KN kodas ex06031051) vėl pradedamas taikyti lengvatinis muitas, nustatytas Reglamentu (EEB) Nr. 3552/88.
2 straipsnis
Šis reglamentas įsigalioja 1989 m. vasario 14 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. vasario 13 d.